Fox News, canalul american de știri fondat de mogulul Rupert Murdoch, este recepționat în aproape 100 de milioane de case din SUA.

În goana după audiență, Fox News l-a invitat pe Steve Emerson, prezentat drept „expert internațional în terorism”, să comenteze atentatul de Charlie Hebdo.

Domnul Emerson este unul dintre obișnuiții studiourilor Fox News, și nu un țăcănit oarecare ajuns accidental să vorbească la televizor.

Aspect important, din moment ce „expertul” a băgat groaza în americani, susținând că în doilea oraș ca mărime din Marea Britanie, Birmingham, musulmanii au preluat deja controlul total, iar britanicilor le este interzis accesul.

De asemenea, Emerson mai afirmă cum că zone întregi din Londra sunt patrulate de o poliție musulmană care ia la bătaie persoanele îmbrăcate indecent din punct de vedere al islamului.

Dacă vă uitați la fața prezentatoarei Fox News, vedeți că și ea este îngrozită de halul în care a ajuns Anglia.



Utilizatorii Twitter au sancționat imediat cu umor aceste imbecilități. Au creat hashtagul #foxnewsfacts care marchează „știri” la fel de adevărate precum cele difuzate de una dintre cele mai mari televiziuni americane.

Terrifying photo of how a typical Muslim from Birmingham guards the city gates against infidels. #foxnewsfacts pic.twitter.com/w1TJt93VEi — Pavilion Opinions (@pavilionopinion) January 11, 2015

Dacă veți citi în zilele următoare pe site-urile românești de știri despre Birmighamul ajuns califat, știți acum de unde s-au inspirat „jurnaliștii” autohtoni.